Žena kojoj se divim

Ima jedna žena kojoj se beskrajno divim. Pitate se tko je? Majka? Ne. Majku sam izgubio kada sam imao nepunih godinu i pol. Majke se uopće ne sjećam. Gledam njenu fotografiju i volim je jer mi je podarila život. Mislim da osjećaje koje bih imao prema majci, imam prema Dudi. To je žena koja me nije rodila, ali me prihvatila kao svoje dijete. Ona je MAMA. Radi sve što rade mame. Pa i više. Brine o meni i mojoj sestri. Brine o svom starom ocu, o starim susjedima, prijateljima, obitelji... O svima. Za svakoga ima lijepu riječ. Svima pomaže. Kuha, ide u trgovinu, pere, sprema, sasluša probleme svih nas. Ipak, najviše brine o meni i mojoj sestri. Njeguje me kada sam bolestan, tješi me kada sam tužan, kori me kada sam nestašan. I ono najvažnije - voli me! Pokazuje mi ljubav svaki dan. Bio ja dobar ili zločest, ona me voli. Rijetko je ljuta. Kada sam zločest, ona je tužna. Duda je velika žena u svakom pogledu. Krupna je i jaka. Kosa joj je duga i svilena. Oči su joj tople. U njima vidim kada je sretna ili tužna. Ne može me prevariti. Usta su joj pravilna i uvijek razvučena u osmijeh. Ima lijepe bijele zube. Ruke su joj meke i spretne. Zna njima napraviti čuda, od prefinih slastica do najnježnijeg zagrljaja. Volim njene zagrljaje. Osjećam se sigurno. Duda je žena kojoj ću se diviti do kraja života. Zahvalan sam joj što me voli, iako to ne pokazujem baš uvijek. Nadam se da ću joj se jednog dana moći odužiti za sve što je učinila za mene. Dudo, volim te!

Mihajlo Kovacevic,6b